AQUA ซื้อหุ้นทั้งหมดใน “แอ๊คคอมพลิช เวย์ โฮลดิ้ง” มูลค่า 165.67 ลบ.
 AQUA ส่งบริษัทย่อย “คอนซูมเมอร์ ดิสทริบิวชั่น เซ็นเตอร์” เข้าซื้อหุ้นทั้งหมดใน “แอ๊คคอมพลิช เวย์ โฮลดิ้ง” ผู้ประกอบธุรกจิคลังสินค้าให้เช่า คิดเป็นมูลค่า 165.67 ลบ.
13 พ.ย. 2558

บริษัท อควา คอร์ปอเรชั่น จำกัด (มหาชน) หรือ AQUA ระบุว่า ที่ประชุมคณะกรรมการบริษัทเมื่อวานนี้ (12 พ.ย.) อนุมัติให้บริษัท ไทย คอนซูมเมอร์ ดิสทริบิวชั่น เซ็นเตอร์ จำกัด (TCDC) ซึ่งเป็นบริษัทย่อยใช้เงินรวม 165.67 ล้านบาท เพื่อซื้อหุ้นทั้งหมด 100% ในบริษัท แอ๊คคอมพลิช เวย์ โฮลดิ้ง จำกัด (AWH) ผู้ประกอบธุรกิจหลักทางด้านคลังสินค้าให้เช่า และให้บริการแก่ลูกค้า ทั้งนี้ เพื่อเป็นการขยายธุรกิจของ TCDC ซึ่งดำเนินธุรกิจบริการให้เช่าคลังสินค้าเช่นเดียวกัน
โดยปัจจุบัน AWH มีสัญญาให้เช่าและบริการคลังสินค้าให้แก่ลูกค้า 2 ราย หรือคิดเป็น 100% ของพื้นที่ให้เช่าทั้งหมด ที่มี 13,845 ตารางเมตร (ตร.ม.) บนที่ดินขนาด 13-1-74 ไร่ ในจ.พระนครศรีอยุธยา
ทั้งนี้ TCDC จะชำระค่าหุ้นเป็นเงินสดให้แก่ผู้ขายในวันที่โอนกรรมสิทธิหุ้น โดยใช้เงินจากเงินทุนหมุนเวียนภายในบริษัท ซึ่งตามงบการเงิน ณ วันที่ 30 มิ.ย.58 มีจำนวน 152.80 ล้านบาท และเรียกเงินเพิ่มทุนส่วนที่เหลืออีก 15% หรือคิดเป็นเงิน 71.25 ล้านบาท จาก AQUA